אהבה ממבט שלישי

אהבה ממבט שלישי (באנגלית: Crossing Delancey) הוא סרט קולנוע אמריקאי מסוגת קומדיה רומנטית משנת 1988 בבימויה של ג'ואן מילקין סילבר, עם איימי אירווינג, פיטר ריגרט ורייזל בוז'יק בתפקידים הראשיים.

התסריט נכתב על ידי סנדרה סנדלר והוא מבוסס על המחזה שלה "Crossing Delancey" שהועלה בישראל בשם "אהבה ממבט שלישי". השם באנגלית הוא על רחוב דלאנסי בלואר איסט סייד שבו יש אוכלוסייה יהודית גדולה ובו מתרחשת רוב העלילה.

העלילה היא על בחורה יהודייה רווקה שגרה באפר איסט סייד שסבתה קשורה אליה מאוד ורוצה לשדך לה בכל מחיר בחור יהודי טוב מהלוור איסט סייד כדי שתקים משפחה.

את הסבתא מגלמת רייזל בוז'יק שחקנית תיאטרון יידיש ותיקה שזה לה תפקידה היחיד בקולנוע. היא ביקרה בישראל ב-1988 והתראיינה על ידי רבקה מיכאלי בתוכנית סיבה למסיבה.

בסרט יש גם תיאור של טקס ברית מילה.

איימי אירווינג הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

==תקציר העלילה==
איזבל "איזי" גרוסמן (איימי אירווינג) היא בחורה יהודייה רווקה בת 33 המתגוררת לבדה באפר איסט סייד ועובדת בחנות ספרים גדולה בה מתארחים סופרים המרצים על ספרם החדש ומוכרים אותו עם חתימתם. בין האורחים הסופר אנטון מה (ירון קרבה) המרצה על ספרו החדש "איש המערות" ואיזי נמשכת אליו ומארגנת לו מכירה מוצלחת.

הוריה של איזי גרים בפלורידה, והיא קשורה קשר אמיץ עם סבתה אידה קנטור המכונה "באבי" (רייזיל בוז'יק) שגרה בלוור איסט סייד בשכונה יהודית שכולם מכירים את כולם. באבי מודאגת שאיזי עדיין רווקה ומתקשרת עם השדכנית חנה מנדלבאום (סילביה מיילס) והיא מציעה לה את סאם פוזנר (פיטר ריגרט) בעל חנות חמוצים בשוק. אמנם גבר יהודי נאה ונימוסי אבל היא דוחה את בקשתו לצאת לבלות. לדעתה הוא בעל רמה תרבותית נמוכה בהשוואה לזו שהיא מכירה בחנות הספרים.

איזי מרגישה קצת נקיפות מצפון ורוצה לשדך לסאם את חברתה מרילין (סוזי רוץ'). היא מזמינה את סאם לדייט במסעדה ובאמצע "מכירה" לו את מרילין. סאם נעלב, מנתק את הקשר ומתחיל לצאת עם מרילין.

עם הזמן משתנה יחסה לסאם לאחר שמתברר לה כי לא הוא יזם את הקשר עם השדכנית וכי התאהב בה עוד כשהייתה קטנה בשכונה.

היא מזמינה את סאם לפגישה בחנות הספרים עם הסופרת פאולין סוויפט (רוזמרי האריס). סאם משתעמם והם יוצאים לרגע וקובעים להיפגש למחרת בדירתה של באבי.

למחרת מגיע אנטון לחנות ומשכנע אותה לבוא לדירתו. הם מתחילים לשתות ולהתגפף אבל מתברר לה שאנטון רוצה אותה כעוזרת לספרו הבא ולא כשותפה לחיים. היא עוזבת אותו במהירות ונוסעת בטקסי עם נהג מהיר ושתוי ברחובות ניו יורק. כשהיא מגיעה לדירת הסבתא היא רואה אותה ישנה על הספה ומבינה שסאם הסתלק והיא איבדה אותו. היא מתאוששת כשהוא מגיע מהמרפסת והם מתחילים לרקוד לעיניה של באבי המאושרת.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|איימי אירווינג
|איזבל "איזי" גרוסמן
|
|-
|פיטר ריגרט
|טאם פוזנר
|מוכר חמוצים
|-
|רייזל בוז'יק
|אידה "באבי" קנטור
|סבתא
|-
|ירון קרבה
|אנטון מה
|סופר
|-
|סילביה מיילס
|חנה מנדלבאום
|שדכנית
|-
|רוזמרי האריס
|פאולין סוויפט
|סופרת
|-
|ג'ורג' מרטין
|ליונל
|בעל חנות ספרים
|-
|סוזי רוץ'
|מרילין כהן
|חברה של איזי
|-
|ג'ון בדפורד לויד
|ניק
|ידיד של איזי
|-
|דייוויד הייד פירס
|מארק
|עובד בחנות
|-
|איימי רייט
|ריקי
|בת דודה של איזי
|}

==קישורים חיצוניים==

*[https://www.youtube.com/watch?v=cN9YydvrIG0 רבקה מיכאלי מראיינת את רייזל בוז'יק בתוכנית "סיבה למסיבה"], באתר יוטיוב
*[https://www.tcm.com/tcmdb/title/71904/crossing-delancey/#overview אהבה ממבט שלישי], באתר TCM
*[https://www.youtube.com/watch?v=mTV3nZGCM9s קדימון לאהבה ממט שלישי], באתר יוטיוב
*[https://www.youtube.com/watch?v=pWt-GnERki0 הפגישה של איזי ובאבי עם השדכנית חנה], באתר יוטיוב
*[https://www.youtube.com/watch?v=Kxyzb8LbVKQ הפגישה של איזי, פול, באבי והשדכנית], באתר יוטיוב
*[https://www.youtube.com/watch?v=B3thiUpvzKo ויכוח בין באבי לאיזי], באתר יוטיוב
*[https://www.youtube.com/watch?v=HAal8jdk5gk סצנת הסיום], באתר יוטיוב
==הערות שוליים==

קטגוריה:סרטי 1988
קטגוריה:סרטי האחים וורנר
קטגוריה:סרטי יהדות
קטגוריה:סרטי קומדיה רומנטית
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות